CELEX: 32004R0499
Language: hr
Date: 2004-03-17 00:00:00
Title: Uredba Komisije (EZ) br. 499/2004 od 17. ožujka 2004. o izmjeni Uredbe (EZ) br. 1082/2003 u pogledu vremenskog ograničenja i načina izvještavanja u sektoru goveda  Tekst značajan za EGP

03/Sv. 036
            
            
               HR
            
            
               Službeni list Europske unije
            
            
               184
            
         32004R0499
   
               L 080/24
            
            
               SLUŽBENI LIST EUROPSKE UNIJE
            
            
               17.03.2004.
            
         
      UREDBA KOMISIJE (EZ) br. 499/2004
   od 17. ožujka 2004.
   o izmjeni Uredbe (EZ) br. 1082/2003 u pogledu vremenskog ograničenja i načina izvještavanja u sektoru goveda
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava označivanja i registracije životinja vrste goveda, označivanju goveđeg mesa i proizvoda od goveđeg mesa i stavljanju izvan snage Uredbe Vijeća (EZ) br. 820/97 (1), a posebno njezin članak 10. točku (d),
   budući da:
   
               (1)
            
            
               Uredba Komisije (EZ) br. 1082/2003 (2) utvrđuje detaljna pravila za provedbu Uredbe (EZ) br. 1760/2000 u pogledu najmanje razine kontrole koja se treba provesti u okviru sustava za identifikaciju i registraciju goveda.
            
         
               (2)
            
            
               Krajnji rok za izvješćivanje o godišnjim kontrolama na temelju Uredbe (EZ) 1082/2003 treba biti usklađen s krajnjim rokom za dostavljanje izvješća o godišnjim premijama slijedom Uredbe Komisije (EZ) br. 2419/2001 od 11. prosinca 2001. o utvrđivanju detaljnih pravila za primjenu integriranog administrativnog i kontrolnog sustava za određene programe potpore Zajednice, utvrđene Uredbom Vijeća (EEZ) br. 3508/92 (3).
            
         
               (3)
            
            
               U svrhu osiguranja učinkovite suradnje između država članica i Komisije u pogledu predstavljanja Komisiji nalaza kontrole u sektoru goveda u okviru godišnjih izvješća predviđenih člankom 5. stavkom 1. Uredbe (EZ) br. 1082/2003, važno je poboljšati postojeći način prijenosa tih izvješća kako bi se poboljšala informativna sposobnost i usporedivost tih izvješća.
            
         
               (4)
            
            
               Uredbu (EZ) br. 1082/2003 treba stoga na odgovarajući način izmijeniti.
            
         
               (5)
            
            
               Mjere predviđene u ovoj Uredbi u skladu su s mišljenjem Europskog fonda za smjernice i jamstva u poljoprivredi,
            
         DONIJELA JE OVU UREDBU:
   Članak 1.
   Uredba (EZ) br. 1082/2003 mijenja se kako slijedi:
   
               1.
            
            
               u članku 5. stavku 1. „1. srpanj” zamjenjuje se s „31. kolovoz”.
            
         
               2.
            
            
               Prilog I. zamjenjuje se tekstom iz Priloga ovoj Uredbi.
            
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. ožujka 2004.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 204, 11.8.2000., str. 1.
   
      (2)  SL L 156, 25.6.2003., str. 9.
   
      (3)  SL L 327, 12.12.2001., str. 11. Uredba kako je zadnje izmijenjena Uredbom (EZ) br. 118/2004 (SL L 17, 24.1.2004., str. 7.).
   PRILOG
   „
         PRILOG I.
         
            
      ”